open-index/open-wikipedia-markdown huggingface dataset:
Bergens Teatermuseum

**Bergens Teatermuseum** var en stiftelse som ble grunnlagt i 1919 og avviklet i 1998.

Museet ble etablert i Komediehuset på Engen i Bergen. Rekvisitter og arkivalia fra Ole Bulls Det norske Theater dannet utgangspunktet for gjenstandssamlingen. Etter en litt tilfeldig start i 1909 ble Stiftelsen Bergens Teatermuseum etablert i 1919. I 1909 ble nybygget til Den Nationale Scene innviet, og også de historiske teaterminnene fulgte med på flyttelasset.

Det var Den Nationale Scenes vaktmester Sigvald Johannessen som tok initiativet til å vise frem teaterets historiske gjenstander i teaterets lille prøvesal. Johannessen ble etter hvert museets første intendant. Han hadde selv bygget opp sin egen samling av teatereffekter som utgjorde hoveddelen av museets gjenstander i den tidlige perioden.

Den Nationale Scene hadde i 1909 forlatt sitt tidligere tilholdssted Komediehuset på Engen for å flytte inn i sitt nye teaterbygg. Men i 1921 flyttet Bergens Teatermuseum tilbake til Komediehuset.

Mye av Teatermuseets samling gikk tapt da Komediehuset ble truffet av bomber fra britiske bombefly i 1944, men en del hadde allerede blitt bragt i sikkerhet annetsteds. Imidlertid ble både Sigvald Johannessen og hans kone drept under bombeangrepet.

I 1964 sørget Gustav Brosing for at gjenstandene ble stilt ut på Manufakturhuset i Bergen. Først i 1980 fikk museet på nytt sine egne lokaler, da det flyttet inn i en patrisiervilla på adressen Villaveien 5. I samme hus holdt Teaterarkivet og Teatervitenskapelig institutt til. Bergens Teatermuseeum hadde på dette tidspunktet Knut Nygaard som daglig leder. I 1982 ble han etterfulgt av Kari Gaarder Losnedahl.

## Museet lukker dørene
Sommeren 1998 lukket teatermuseet dørene for godt, og de over 6000 gjenstandene i samlingen ble overført til Universitetet i Bergens kulturhistoriske samlinger, en del av Bergen Museum. Disse gjenstandene ble digitalisert i 2008, og flyttet til et ombygget tilfluktsrom i universitetets realfagsbygg, slik at de skulle være sikkert oppbevart.

## Referanser


## Eksterne lenker
* Om Bergens Teatermuseum i *Bergen byleksikon* på Bergen Byarkivs nettsider - besøkt 18. januar 2018
Anne Stray

**Anne Stray** (født 2. desember 1958 i Oslo) er en norsk dukkespiller, skuespiller, regissør og pedagog.

Fra 1981 til 2004 var hun fast ansatt ved Riksteatret. 
Siden sommeren 2000 har hun drevet enmanns-kompaniet Annes Dukketeater, som holder til i en liten bygning bak tennisbanene i Frognerparken i Oslo.
Samme året deltok hun som dukkespiller i Jo Strømgren Kompani kritikerroste forestilling *Gorri-Gorri*.
Per 2018 er hun førstelektor ved Høgskolen i Oslo og Akershus, der hun underviser i figurteater.

I juni 2017 ble hun valgt inn i UNIMA Norges styre.

## Utdannelse
Anne Stray var elev ved Riksteatrets treårige dukketeaterskole fra 1978 til 1981. Hun har foretatt en rekke studiereiser til utlandet, og tok Praktisk-pedagogisk utdanning (PPU) ved Kunsthøgskolen i Oslo i studieåret 2006/2007.

I 2014 tok hun mastergraden i Barnehagepedagogikk ved Høgskolen i Oslo og Akershus.

## Oppsetninger
* 1988: *Den lille Benken,* Polsk-norsk teaterprosjekt, regi Piotr Cholodzinski
* 1989: *Klovnen og Månen*, Barneforestilling, regi Helene Byhring
* 1990: *Eskimoparadiset* av B. Schaeffer, regi Piotr Cholodzinski
* 2002: *Lille Baluba og Storeba Tuba*  av Torgeir Rebolledo Pedersen, turne Skolesekken 2004 
* 2006: *Se opp i Soppskogen* av Torgeir Rebolledo Pedersen, regi Siri Senje
* 2012/2013: *Den magiske kiste* Skolesekkenturne i Akershus fra 1-4 trinn med forestillingen med etterfølgende verksted

## Referanser


## Eksterne lenker
* Om Anne Stray på www.sceneweb.no - besøkt 18. januar 2018
* Annes Dukketeaters hjemmesider - besøkt 18. januar 2018
*
Ljudmil Nikolov

**Ljudmil Georgiev Nikolov** (født 1954, død 10. mai 2022) var en bulgarsk dukkemaker og dukkespiller som arbeidet ved Hordaland Teater fra 1990 til han ble pensjonist i 2019.

## Kunstnerisk virke (utvalg)
#### ''Skomakarens draum'' (2017)
I februar 2017 hadde Hordaland Teater premiere på forestillingen *Skomakarens draum*, som Nikolov både hadde utviklet, laget scenografien til og var dukkespiller i. Han var også dukkemaker for de fleste av forestillingens dukker. «*Med «Skomakerens draum» får barn i byen et visuelt og meningsfylt møte med Ljudmil Nikolovs figurteaterkunst,*» skrev anmelderen på nettstedet Barn i Byen om oppsetningen. Hun trakk også frem Nikolovs kulturelle og kunstneriske bakgrunn: «*I Ljudmils hjemland Bulgaria blir ikke dukketeater forbundet med et barnepublikum. Heldigvis fant Ljudmil vei til Bergen og sørger for at bergenske barn får et kunstnerisk møte med figurteateret. Han tar sitt publikum på alvor, og han er en dyktig dukkemaker og dukkefører. Vi tror på hver enkelt figur, glemmer at det "bare" er dukker.*»

## Referanser


## Eksterne lenker
* Om Ljudmil Nikolov på www.sceneweb.no - besøkt 18. januar 2018
Hanna Hermansson

**Hanna Hermansson** (født 18. mai 1988) er en svensk friidrettsutøver som konkurrerer i mellom- og langdistanseløp, samt terrengløp.

## Bakgrunn
Hermansson er født i Hammarbyhöjden i Stockholm, og vokste opp i Segeltorp. Hun spilte fotball for Segeltorps IF fram til hun var 16-17 år gammel, men måtte slutte på grunn av skader. I 2012 flyttet hun til Los Angeles for å studere ved Marymount California University, og begynte der å spille fotball igjen, men begynte også med løping i 2015. Samme år løp hun 800 meter på 2:08 og 1500 meter på 4:31, og vinteren 2016 vant hun 1000 meter under NAIA-mesterskapet innendørs (National Association of Intercollegiate Athletics), med ny mesterskapsrekord på 2:44,41. Hun begynte å konkurrere for Turebergs FK fra 2016.  

## Idrettskarriere
### 2016
Hermansson deltok i Svensk mesterskap i friidrett 2016, der hun fikk bronse på 800 meter. Hun fikk sølv på 800 meter under Finnkampen 2016, bak Lovisa Lindh.

### 2017
Hun deltok på 800 meter under VM i friidrett 2017. Der satte hun personlig rekord i semifinalen, med 2:00,43, men gikk ikke til finalen. Hun hadde tolvte beste tid i semifinalene. 

Under Svensk mesterskap i friidrett 2017 fikk hun to sølvmedaljer; på 800 meter og 1500 meter. Meraf Bahta vant begge disse øvelsene. Hun deltok i Finnkampen i september, og kom der på andreplass på 800 meter. I desember deltok hun også i Europamesterskapet i terrengløp 2017, der hun deltok på Sveriges lag som kom på fjerdeplass i mix-stafett for senior.

## Referanser


## Eksterne lenker
* 
*  Profil hos European Athletics
*  Profil hos All-Athletics
Henry Alf

**Alf Henry Andresen** (1891–1963) var en norsk operasanger som brukte artistnavnet **Henry Alf**.

Han debuterte i Universitetets Aula på 1920-tallet og var leder i Norsk Operasangerforbund et par ganger på 1930-tallet. Han opptrådte ved  hovedstadens teaterscener, som  Opera Comique (Oslo) som var aktiv 1918–21.  Senere var han ved Nationaltheatret.  i for eksempel Aïda, der han i 1931 var "Ægyptens konge". Engasjement i Tyskland hadde han også. Han døde i januar 1963.

Han var sønn av Anton Olaf Andresen (1863–1926) og Nilsine Trondsen (1870–1959).  Faren drev manufaktur i Kristiania. Han var bror av operasangeren Ivar F. Andresen (1896–1940), mens søstera Ingeborg Andresen (1904–92) var mor til Thorvald Stoltenberg.

## Referanser
Annus mirabilis

**Annus mirabilis** er latin og betyr «vidunderår» eller «mirakelår». Thomas Dekker brukte frasen «Mirabilis Annus» i 1603, mens frasen «Annus Mirabilis» ble brukt av den engelske poeten John Dryden i diktet *Annus Mirabilis* fra 1667. Diktet var om hendelser i 1666, som seirene i slaget ved Lowestoft og firedagersslaget, og hvordan folket overlevde bybrannen i London i 1666.

I ettertid er begrepet brukt om spesielt suksessrike år av historisk betydning.

## Anni Mirabiles
1492 - regnes som et annus mirabilis for de katolske monarkene Isabella I av Castilla and Ferdinand II of Aragon som erobret Granada og la grunnlaget for foreningen av Spania. Oppdagelsen av Amerika, utgivelsen av den første gramatikken og Alhambra dekreet som førte til utvisningen av jødene fra Spania kom alle dette året.

1543 - var starten på den vitenskapelige revolusjonen. Andreas Vesalius utgav *De humani corporis fabrica* som revolusjonerte forståelsen av anatomi og medisin. Nicolaus Copernicus's verk *De revolutionibus orbium coelestium* ble utgitt og endret astronomien og på sikt vårt verdensbilde.

1666 - var året Dryden skrev diktet *Annus Mirabilis* og britisk militær suksess skjedde samtidig med at Isaac Newton forklarte tyngdekraften, mekanikken, optikk samt nye matematiske metoder. Romertallet for 1666, MDCLXVI, inneholder alle bokstavene i nedadgående rekkefølge.

1759 - omtales som et annus mirabilis for statsminister William Pitt og de britiske styrkene, med flere seire over franske styrker i syvårskrigen, militær suksess i Nord-Amerika og i India.

1776 - var frihetsåret for statene i Nord-Amerika. Thomas Paines *Common Sense*, uavhengighetserklæringen og Adam Smiths Nasjonenes velstand* ble alle utgitt dette året.

[[1814]] - omtales som [[Norge]]s annus mirabilis , da den britiske blokaden var over  og Norge vedtok en grunnlov.

[[1905]] - var året [[Albert Einstein]] publiserte fire artikler i *Annalen der Physik*. De var om den [[fotoelektrisk effekt|fotoelektriske effekt]], [[Brownske bevegelser]], [[spesiell relativitet]] og [[masseenergiloven]]. Disse la grunnlaget for den moderne fysikken og omtales som *Annus Mirabilis-artiklene''

1989 - året da Berlinmuren falt, og en rekke kommunistiske regimer forsvant i Øst-Europa, regnes ofte som et politisk annus mirabilis.

## Bruk innen idrett
Fotballklubben Celtic hadde sitt annus mirabilis i 1967,  mens Barcelona og Lionel Messi hadde sitt i 2009. 1965 har vært kalt langdistanseløpingens annus mirabilis, med bl.a. fire nye verdensrekorder på 5000m. En suksessrik irsk hest har navnet Annus Mirabilis.

## Se også
* Annus horribilis

## Referanser
Universitetet i Caen

**Université de Caen-Normandie** (grunnlagt 1432) er et fransk universitet i byen Caen i Calvados ved Den engelske kanal.

Det er blant de eldste universitet i Europa.

Det var Johan den første av Lancaster (1389–1435) som kom på å starte universitet på sine gamle dager. Han var sønn av kong Henrik IV av England og var sjefen i Normandie 1422–1432. 

Det meste av universitetet ble ødelagt 8.–9. juli 1944 under *Operasjon Charnwood*, en del av Operasjon Overlord.  Ny campus ble innviet i 1957.

Her er om lag 25 000 studenter.  I 1983 fikk Eric Eydoux (1940–) og den norske franskfilolog Rolf Tobiassen (1934–2017) i gang et fransk-norsk samarbeid mellom Caen og universitetene i Oslo, Bergen og Tromsø. Senere har flere norske læresteder sluttet seg til.

### Noen kjente elever

File:Pierre-Simon, marquis de Laplace (1745-1827) - Guérin.jpg|Pierre-Simon Laplace
File:Barbey.jpg|Jules Barbey d'Aurevilly
File:Urbain Le Verrier.jpg|Urbain Le Verrier
File:IKBrunelChains.jpg|Isambard Kingdom Brunel
File:Dumont d'Urville.jpg|Jules Dumont d'Urville
File:Henri Poincaré-2.jpg|Henri Poincaré

## Referanser
Gabriel Salvesen

**Gabriel Salvesen** (1919–1943) var en norsk krigsveteran fra andre verdenskrig.

## Krigstjeneste
Salvesen flyktet til Storbritannia i en fiskeskøyte i september 1941. Han hadde både styrmanns- og radioskole og var styrmann i handelsflåten i 6 månader før han gikk inn i Kompani Linge.

Under Operasjon Martin (Red) skulle Salvesen settes i land fra MK «Bratholm I» og ble da tatt til fange. 2. april 1943 ble Salvesen og syv andre fra Operasjon Martin (Red) henrettet av tyskerne.

## Referanser
Sakralbygg

**Sakralbygg** er byggverk med religiøse formål, som samlingssteder for bønn, gudstjeneste, meditasjon, offerhandlinger og annet. Ulike religioner har utviklet sine typer sakralbygg, som kristne kirker, muslimske moskeer, hindutempler, buddhistiske stupaer og jødiske synagoger. Utformingen er bestemt både av bruk, tradisjon og symbolikk.

Mens noen sakralbygg er blant de mest storslåtte og varige menneskeskapte konstruksjoner, kan de også være flyktige, intime og private steder for personlig bruk.

## Eksterne lenker
* Architecture, Culture & Spirituality
* Sacred Architecture online journal
Vestfold og Telemark Skikrets

**Vestfold og Telemark Skikrets** (stiftet 3. mars 1901 som *Vestfold Skiforbund*) er et organisasjonsledd i Norges Skiforbund, og et fellesorgan for all skiidrett i Vestfold og Telemark.

Navnet var først *Telemark og Vestfold Skikrets*, da Telemark Skikrets og Vestfold Skikrets ble slått sammen 8. november 2006.

Kretsen hadde 98 klubber med totalt  medlemmer i 2014, og holder til i Idrettens hus i Sandefjord sammen med Vestfold og Telemark Idrettskrets.

## Kretsens ledere
* Reidar Skjeggerød, Ramnes Idrettsforening (2006–2007)
* Berit M. Dalvik, Skotfoss Turn & Idrettsforening (2007–2009)
* Johnny Mortensen, Svarstad Idrettslag (2009–)

## Referanser


## Eksterne lenker
*
Rebecca Thorsen

**Rebecca Thorsen** (født i mai 1998 i Oslo), også kjent under artistnavnet **Rebecca**, er en norsk sanger og låtskriver. Hun har gått musikklinjen ved Foss videregående skole og har deltatt flere musikkonkurranser for ungdom, blant annet P3 Urørt U16 og UKM. Hun kom på andreplass i Melodi Grand Prix 2018 med sangen «Who We Are», skrevet av Kjetil Mørland.

## Bakgrunn
Thorsen har også skrevet egen musikk, hovedsakelig innen country og rock. I 2013 nådde hun landsmønstringen i UKM med egenkomponerte «You Found Me», og i 2014 vant hun P3s Urørt for ungdom under 16 år på festivalen Miniøya. Hun har også varmet opp for artister som Isac Elliot og Donkeyboy.
 
## Diskografi

### Singler
*2018: «Who We Are»
*2018: «The Show»

## Referanser


## Eksterne lenker
* 
*
The Brady Bunch

***The Brady Bunch*** er en amerikansk situasjonskomedie skapt og produsert av Sherwood Schwartz. Serien varte i fem sesonger, og ble sendt på ABC fra 26. september 1969 til 8. januar 1974.
## Rollebesetning
*Robert Reed - Mike Brady
*Florence Henderson - Carol Brady
*Ann B. Davis - Alice Nelson
*Maureen McCormick - Marcia Brady
*Eve Plumb - Jan Brady
*Susan Olsen - Cindy Brady
*Barry Williams - Greg Brady
*Christopher Knight - Peter Brady
*Mike Lookinland - Bobby Brady

## Referanser


## Eksterne lenker
* 
*
Pedro Pablo Kuczynski

**Pedro Pablo Kuczynski** (født 1938) er en peruansk økonom, politiker og offentlig administrator som fra 2016 til 2018 var Perus 66. president. Han var statsminister i Peru fra 2005 til 2006. Han jobbet i USA før han involverte seg i peruansk politikk. 

Han innehadde stillinger både hos Verdensbanken og Det internasjonale pengefondet før han ble utpekt som daglig leder for Perus sentralbank. Han var minister for energi og miner i begynnelsen av 1980-tallet under president Fernando Belaúnde Terry, og økonomi- og finansminister og statsminister under president Alejandro Toledo på 2000-tallet.

Kuczynski kom på tredjeplass i presidentvalget 2011. Hans motstandere Ollanta Humala og Keiko Fujimori gikk videre til andre valgomgang 5. juni 2011, der Humala ble valgt.

Kuczynski stilte til kandidat i 2016-valget, hvor han beseiret Fujimori i andre runde. Han ble tatt i ed som president 28. juli 2016. Kuczynski hadde amerikansk statsborgerskap inntil november 2015; han frasa seg det for å kunne stille som presidentkandidat.

Den 15. desember 2017 anklaget kongressen i Peru, som styres av opposisjonspartiet Fuerza Popular, Kuczynski for å ha løyet om mottak av betaling fra et brasiliansk byggefirma i en skandale på midten av 2000-tallet. Den 21. desember 2017 ble det ikke flertall i den peruanske kongressen for å avskjedige Kuczynski.

## Referanser
Offisiell åpning av fjernsynet i Norge

**Offisiell åpning av fjernsynet i Norge** ble sendt den 20. august 1960 og var Norges første program i ordinære fjernsynsendinger.

## Sendingen
Programmet starter med en tale av kringkastingsjef Kaare Fostervoll, telegrafdirektør Sverre Rynning-Tønnesen og fylkesmann Nils Hjelmtveit som forteller om fjersynets historie og utbyggingen av fjersynet. Etter disse talene vises hilsninger fra dansk, finsk og svensk fjernsyn ved generaldirektør F. E. Jensen (DR), radiosjef Olof Rydbeck (YLE) og generaldirektør Einar Sundstrøm (SVT). Etter disse hilsningene taler statsminister Einar Gerhardsen etterfulgt av kong Olav som erklærer fjernsynet for åpnet. Programmet avsluttes med *Ja vi elsker*.

Programmet ble etterfulgt av det direktesendte åpningsshowet *[[Startskuddet går]]*.

## Medvirkende
* Kong Olav V
* Kringkastingssjef, Kaare Fostervoll
* Statsminister, Einar Gerhardsen
* Telegrafdirektør, Sverre Rynning-Tønnesen 
* Fylkesmann i Aust-Agder, Nils Hjelmtveit
* Generaldirektør i DR, F. E. Jensen
* Generaldirektør i YLE, Einar Sundström
* Radiosjef i SVT, Olof Rydbeck

## Referanser
Svensk mesterskap i friidrett 2016

**Svensk mesterskap i friidrett 2016** ble arrangert fra 26. til 28. august 2016, på Sollentunavallen i Sollentuna. Arrangør var Turebergs Friidrottsklubb. 

## Resultater
### Herrer

### Kvinner

### Ungdom og veteran

## Kilder
* Resultater (arkivert)
Bergensfeltet

**Bergensfeltet** eller **Bergensbuene** er et geologisk område rundt Bergen som setter sitt preg på områdets topografi. Navnet *Bergensbuene* kommer fra at feltet på kart fremstår som to buer som åpner seg mot vest, sentrert omkring Bergen. Disse består av kambro-siluriske bergarter. 

Feltet er en del av den kaledonske fjellkjede og består av metamorfe bergarter, mest gneiser og dypbergarter.

Det er funnet fossiler av ordovicisk og silurisk alder ved Os. Studier av Bergensfeltet er sentralt i forståelse av den kaledonske fjellkjede.

## Kilder
*
Three’s Company

***Three's Company*** er en amerikansk komedieserie som gikk på ABC fra 1977 til 1984. Serien ble produsert og skapt av Michael Ross og Bernie West. Den handler om tre romkamerater som ble spilt av John Ritter, Joyce DeWitt og Suzanne Somers. De to husvertene ble spilt av Norman Fell og Audra Lindley. 

## Handling
Blomster-handler Janet Wood og sekretær Chrissy Snow bor i Santa Monica, og deler en leilighet med flere soverom med deres romkamerat Eleanor. Når Eleanor bestemmer seg for å flytte ut, flytter en kulinarisk student Jack Tripper. Men Janet og Chrissy oppdager henne neste morgen, besvimet i badekaret deres. Kvinnene trenger noen til å dekke Eleanors andel av husleien, og tilbyr å la Jack flytte inn hos dem. Han aksepterer raskt, slik at han kan få et annet sted å bo enn gjennom det lokale YMCA.

Deres overbærende utleier Stanley Roper nekter imidlertid å la ugifte mennesker av forskjellig kjønn bo sammen. Han gir Jack tillatelse til å flytte inn, først etter at Janet forteller ham at Jack er homofil. Selv om Stanleys kone Helen raskt oppdager at Jack er hetero, stoler hun på ham sammen med jentene. Hun holder også denne hemmeligheten fra Stanley - som tolererer Jack, men håner ham.

## Medvirkende
* John Ritter som Jack Tripper: En klønete kokkestudent (senere kokk og restauranteier) fra San Diego. Også en marineveteran og ungkar
* Joyce DeWitt som Janet Wood: En sympatisk kvinne fra Indiana en lovende danser
* Suzanne Somers som Chrissy Snow (sesong 1-5): En dum sekretær fra Fresno
* Norman Fell som Stanley Roper (sesong 1-3; sesong 5, gjesterolle): Trioens overbærende husvert
* Audra Lindley som Helen Roper (sesong 1-3; sesong 5, gjesterolle): Stanleys kone
* Don Knotts som Ralph Furley (sesong 4-8): Trioens husvert
* Richard Kline som Larry Dallas (sesong 1-3, tilbakevendende; sesong 4-8; hovedrolle): Nabo og bruktbilselger og Jacks beste venn.
* Ann Wedgeworth som Lana Shields (sesong 4): En prosmikuøs nabo som jaktet Jack og senere jaktet av Furley
* Jenilee Harrison som Cindy Snow (sesong 5-6): Chrissys uheldige kusine, en sekretær og senere veterinærstudent ved UCLA
* Priscilla Barnes som Terri Alden (sesong 6-8): En intelligent lege fra Massachusetts

## Referanser


## Eksterne lenker
*
Charlotte Kjær

**Charlotte Kjær** (født 1989 i Tønsberg), også kjent under artistnavnet **Charla K**, er en norsk sanger og låtskriver. Hun ble kjent som medlem av jentebandet Shackles som kom på andreplass i X Factor i 2009. Kvartetten ble senere en duo, da to av medlemmene sluttet, og i 2013 deltok duoen i Melodi Grand Prix.

Kjær er opprinnelig fra Tønsberg, men bor i Stockholm der hun skriver og gir ut musikk sammen med samboeren Alex Shield og Roxette-frontfigur Per Gessle. Hun er signert på Gessles plateselskap Space Station 12 og ga der ut singelen «Should'a Let Me Go». I 2017 var hun en av låtskriverne bak låten «Stamina» på Anastacias album *Evolution.*

Kjær var en av deltakerne i Melodi Grand Prix 2018 med låten «Stop the Music», skrevet av Kjær selv sammen med Per Gessle og Alex Shield. Sangen ble imidlertid slått ut i første runde, og var ikke blant de fire sangene som kvalifiserte seg til gullfinalen.

## Referanser


## Eksterne lenker
* 
*
Raúl González Gutiérrez

**Raúl González Gutiérrez** (født 8. januar 1970 i Valladolid) er en spansk tidligere håndballspiller, nå landslagssjef for det makedonske herrelandslaget og klubbtrener for den makedonske klubben  fra 2012 til 2018.

## Karriere
### Trener
González overtok ansvaret for det makedonske herrelandslaget etter Lino Červar i mars 2017 og ledet laget under Håndball-EM 2018.

## Meritter
### Spiller
;Spania
* Håndball-EM:  1996 og 1998
* Sommer-OL:  1996

## Referanser


## Eksterne lenker
*
Spøkelset flytter med

***Spøkelset flytter med*** (orig.: *The Ghost Goes West*) er en britisk romantisk komedie/fantasifilm fra 1935 med Robert Donat, Jean Parker, og Eugene Pallette, regissert av René Clair, hans første engelskspråklige film.

Denne snarere kosmopolitiske produksjonen kombinerer en ungarsk-født Britisk produsent, en fransk regissør, og en amerikansk forfatter i en britisk film. Denne filmen var den mest innbringende filmen i 1936 i Storbritannia.

## Handling
Peggy Martin, datter til en rik amerikansk forretningsmann (spilt av Eugene Pallette) overtaler ham til å kjøpe et skotsk slott fra Donald Glourie, demontere slottet, og flytte alt sammen til Florida. Men sammen med slottet kommer dets spøkelse, Murdoch Glourie, som hjemsøker slottet etter å ha dødd på 1700-tallet. For å finne endelig hvile, må spøkelset få en etterkommer av sin erkefiende Clan MacClaggan til å innrømme at en Glourie er verdt femti medlemmer fra MacClaggan-familien.

## Skuespillere
* Robert Donat som Murdoch Glourie / Donald Glourie
* Jean Parker som Peggy Martin
* Eugene Pallette som Mr. Martin
* Elsa Lanchester som Miss Shepperton
* Ralph Bunker som Ed Bigelow.
* Patricia Hilliard som Hyrdinne
* Everley Gregg som Mrs. Martin
* Victor Rietti som en forsker.
* Morton Selten som spøkelset The Glourie
* Chili Bouchier som Cleopatra
* Mark Daly som Murdoch's brudgom.
* Herbert Lomas som Fergus
* Elliott Mason som Mrs. MacNiff
* Hay Petrie som McLaggen
* Quentin McPhearson som Mackaye

## Referanser


## Eksterne lenker
* 
*
Raúl González

**Raúl González** er navnet til flere personer:

* Raúl (fotballspiller), spansk fotballspiller
* Raúl González (kappgjenger), meksikansk kappgjenger
* Raúl González Gutiérrez, spansk håndballspiller
* Raúl González (bokser), cubansk bokser
Libet Werhahn

**Elisabeth «Libet» Werhahn** (født 17. mai 1928 i Köln som Elisabeth Adenauer, også kjent i offentligheten som Libet Werhahn-Adenauer, død 3. februar 2019) var den yngste datter til Konrad Adenauer og hans andre hustru Auguste. Libet Werhahn opptrådte etter sin mors død, og fra 1949 som sin fars ledsager på en rekke reiser. Hun var således den første førstedamen i Forbundsrepublikken Tyskland.

## Referanser
Grunde Almeland

**Grunde Almeland** (født 1991) er en norsk politiker (V). I 2021 ble han valgt inn på Stortinget fra Oslo. Fra 2020 til 2021 var han statssekretær i Erna Solbergs regjering.

Han møtte fast på Stortinget fra 2018 til 2020 mens Ola Elvestuen var medlem i regjering. Fra 24. januar 2020 til regjeringen gikk av i oktober 2021 var han statssekretær i Kunnskapsdepartementet, og fra 13. mars 2020 til 5. oktober 2020 var han samtidig statssekretær i Næringsdepartementet. I stortingsvalget 2021 var han 3.-kandidat for Oslo Venstre og ble innvalgt på utjevningsmandat. 

Almeland har permisjon fra det juridiske fakultet ved Universitetet i Oslo, hvor han inntil inntredenen på Stortinget var innrullert som masterstudent i rettsvitenskap. 

## Stortingskomitéer
* 2025&ndash;2029: Medlem av Energi- og miljøkomiteen
* 2021&ndash;2025: Leder av Familie- og kulturkomiteen og medlem av Kontroll- og konstitusjonskomiteen
* 2018&ndash;2020: Medlem av Familie- og kulturkomiteen

## Referanser


## Eksterne lenker
* 
*
VM i bordtennis 1977

**VM i bordtennis 1977** (verdensmesterskapet i bordtennis) ble arrangert i Birmingham i Storbritannia i 1977.

## Medaljetabell

## Referanser
VM i bordtennis 1983

**VM i bordtennis 1983** (verdensmesterskapet i bordtennis) ble arrangert i Tokyo i Japan i 1983.

## Medaljetabell

## Referanser
Stine S. Samuelsen

**Stine S. Samuelsen** (født 29. januar 1966) er en norsk skjønnlitterær forfatter. Hun har utgitt serieromanen *Forglem meg ei* på Cappelen Damm. Serien er på åtte bøker.  

## Referanser
Karlovac

**Karlovac** (tysk: *Karlstadt*, ungarsk: *Károlyváros*) er en by i Kroatia. Karlovac hadde  innbyggere i 2011 hvorav  var i sentralbebyggelsen. Byen er administrasjonssentrum i Karlovac fylke og ligger mellom Rijeka og Zagreb. Fire elver - Korana, Kupa, Mrežnica og Dobra - renner gjennom byen. Karlovac er blant annet kjent for bryggeriet som brygger ølet Karlovačko.

## Samfunn/bosettinger
Utover sentralbyen Karlovac regnes de følgende steder til byen: *Banska Selnica*, *Banski Moravci*, *Blatnica Pokupska*, *Brezova Glava*, *Brežani*, *Brođani*, *Cerovac Vukmanićki*, *Donja Trebinja*, *Donje Mekušje*, *Donje Pokupje*, *Donji Sjeničak*, *Gornja Trebinja*, *Gornje Stative*, *Gornji Sjeničak*, *Goršćaki*, *Husje*, *Ivančići Pokupski*, *Ivanković Selo*, *Ivošević Selo*, *Kamensko*, *Kablar*, *Karasi*, *Klipino Brdo*, *Kljaić Brdo*, *Knez Gorica*, *Kobilić Pokupski*, *Konjkovsko*, *Koritinja*, *Ladvenjak*, *Lipje*, *Luka Pokupska*, *Mahićno*, *Manjerovići*, *Okić*, *Orlovac*, *Popović Brdo*, *Priselci*, *Rečica*, *Ribari*, *Skakavac*, *Slunjska Selnica*, *Slunjski Moravci*, *Šebreki*, *Šišljavić*, *Tušilović*, *Tuškani*, *Udbinja*, *Utinja*, *Vodostaj*, *Vukmanić*, *Vukoder*, *Zadobarje*, *Zagraj* og *Zamršje*.
 
## Historie
Karlovac er den yngste av Kroatias provinsbyer, og ble til ved et politisk og militært vedtak fattet i 1578 da Det habsburgske rike lot oppføre en befestning for å forsvare rikets søndre deler mot en osmansk invasjon. Byen er oppkalt etter sin grunnlegger Karl II. 

## Kommunikasjoner
Ved Karlovac er det en tilslutningsvei til motorveien A1 som i østlig retning fører mot hovedstaden Zagreb og i vestlig mot Rijeka og Split.

## Kjente personer
Ana Vidović (f. 8.11.1980), klassisk gitarist.

## Referanser


## Eksterne lenker
*
Duga Resa

**Duga Resa** er en by i Kroatia. Byen har 12.114 innbyggere (2001) og ligger i Karlovac fylke sentralt i Kroatia.

## Historie
I 1380 nevnes byen for første gang i et kjent dokument. Byens strategiske beliggenhet mellom de kontinentale og de kystnære delene av landet har hatt stor betydning for byens utvikling. I 1873 ble det bygget jernbane fra Rijeka til Karlovac som passerte Duga Resa, noe som førte til at byen fikk økonomisk vekst. Elven Mrežnica renner gjennom byen.

## Referanser


## Eksterne lenker
*
Mrežnica

**Mrežnica** er en elv i Karlovac fylke i Kroatia. Den er 63 kilometer lang og dens nedbørfelt er på 64 km².

Mrežnica har et stort antall fosser og stryk, i alt 93. Den begynner i Kordun, vest for Slunj, og flyter nordover, parallelt med Dobra og Korana, gjennom Generalski Stol og Duga Resa, til den renner ut i Korana sør for Karlovac (ved Mostanje/Turanj).

## Referanser


## Eksterne lenker
*
Korana

**Korana** er en elv sentralt i Kroatia med en lengde på 138,6 km. Den har sitt utspring i østlige deler av Lika-Senj fylke, og danner de kjente Plitvicesjøene, som er på UNESCOs verdensarvliste. Den er så vidt innom grensen til Bosnia-Hercegovina et par kilometer og renner så nordover, der den til slutt munner ut i Kupa ved Karlovac.

Bergarten i karstområdet som elva renner gjennom består av kalkstein. Under visse fysiske og kjemiske forhold danner elva hele tiden nytt jordsmonn fra planter.

## Referanser


## Eksterne lenker
*
Plitvicesjøene nasjonalpark

**Plitvicesjøene nasjonalpark** (*Nacionalni park Plitvička jezera*) er et naturområde i Kroatia med mange innsjøer. Nasjonalparken er på 296,85 km². Mesteparten av parken er i Lika-Senj fylke, ca ti prosent i Karlovac fylke. I 1979 ble parken opptatt på UNESCOs Verdensarvsliste. Til parken kommer om lag én million besøkende i året.

I nasjonalparken finnes også en av de eldste skogene i Europa. Det meste av parkens areal ligger i området til fjellene i Mala Kapela. Det høyeste punktet i denne fjellkjeden, *Seliški vrh* (1 279 moh.), er også det høyeste punktet i nasjonalparken. 

## Innsjøer
Innsjøene er inndelte i to grupper: Den øvre og den nedre gruppen.

Større sjøer i den øvre gruppen:
* Prošćansko
* Ciginovac
* Okrugljak veliko
* Galovac
* Gradinsko

Større innsjøer i den nedre gruppen:
* Kozjak
* Milanovac
 
## Travertin
Vannet i innsjøene og elvene mellom dem er svært kalkholdig, noe som gir det en særegen, lysgrønn farge. Denne kalken felles lett ut (delvis ved hjelp av bakterier i vannet) og avsettes på bunnvegetasjon, steiner og andre objekter i vannet. Disse avsetningene danner stadig foranderlige demninger som avgrenser innsjøene og styrer elvene mellom dem. Avleiringene kalles travertin, Plitvice-sjøene er kanskje det stedet der dette kan sees tydeligst.

## Vegetasjon og dyreliv
Det kuperte landskapet rundt sjøene er stort sett kledt med storvokst løvskog med en dominans av bøk, også en del edelgran . Innsjøene har store bestander av karpefisker, gjedde forekommer også, og ferskvannskreps. Insektlivet er rikt med mange arter av øyenstikkere. I skogen er det et rikt fugleliv, parken har også noen brunbjørner, men de blir sjelden sett.

## Film og bøker
Flere Winnetou-filmer er innspilt ved disse sjøene.

## Referanser


## Eksterne lenker
* 
* Plitvice Lakes National Park
Kristian Ulekleiv

**Kristian Gamme Ulekleiv** (født 28. august 1996) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Gjøvik Skøiteklub.

Kristian representerte Norge under OL i Beijing 2022 på 1 500 m med en 16. plass og lagtempo finale med en 14. plass. 

Hans fars tremenning er den tidligere skiskytteren Ivar Michal Ulekleiv.

## Personlige rekorder

## Sesongen 2017/18
Sesongen 2017/18 ble han tatt ut til allround-NM på skøyter 2018 på Jevnaker, hvor han kopierte sølvmedaljen til Gjøvik Skøiteklubs (Gjøvik SK) forrige medalje i senior-NM i allround ved Sverre Ingolf Haugli i 1954, samtidig kopierte han også sist gang en løper fra Gjøvik SK vant en distanse under allround-NM på skøyter for menn ved å vinne både 500 meter og  meter.

## Referanser




## Eksterne lenker
* 
*  Kristian Gamme Ulekleiv hos SpeedSkatingResults.com
*  Kristian Gamme Ulekleiv på Jakub Majerski's Speedskating database (Adelskalender distanser og sammenlagt)
Holmen (Nøtterøy)

**Holmen** er et lite område på vestkysten av Nøtterøy i Færder kommune. Det befinner seg midt mellom Øra i nord og Glomstein i sør. I øst avgrenses det av åsen Brånan. Holmen består for det meste av dyrka mark og enkelte boliger.

Holmen har navnet sitt etter Holmen gård. På gammelnorsk het det *Holmrinn*, bestemt form av *holm*.

## Referanser
Brånan

**Brånan** er en ås vest på Nøtterøy i Færder kommune. Dens høyeste punkt er på 93,9 meter over havet.

Brånan befinner seg like øst for Holmen. I sør ligger sletta Rispa.

## Referanser


## Eksterne lenker
*Faktaark hos Kartverket
Verjøsundet

**Verjøsundet** er et sund i Tønsbergfjorden mellom Nøtterøys vestkyst og den mye mindre Verjø. Sundet utgjør en del av kommunegrensa mellom Færder og Sandefjord. På nøtterøysida ligger stedet Sanderønningen nede ved sundet.

## Eksterne lenker
*Faktaark hos Kartverket
Bjønnhue

**Bjønnhue** er et nes lengst sør på den vestlige delen av Nøtterøy i Færder kommune. Vrengensundet skiller det fra Tjøme.

## Eksterne lenker
*Faktaark hos Kartverket
FIFA 18

**FIFA 18** er et fotballspill.

I 2018 var det Real Madrid sin venstreving, Cristiano Ronaldo, som var ikonet i den vanlige utgaven av FIFA 18. FIFA 18 kan spilles på Xbox 360, Xbox One, PlayStation 3, PlayStation 4, Nintendo Switch og Microsoft Windows.

PlayStation 4 og Xbox One-versjonene inkluderer en videreføring av «The Journey», en historiebasert modus, som opprinnelig var i FIFA 17 med tittelen «The Journey: Hunter Returns». PlayStation 3 og Xbox 360-versjonene, kjent som FIFA 18: Legacy Edition, inneholder ikke nye spillfunksjoner bortsett fra oppdaterte sett og rutere.

## Referanser


## Eksterne lenker
*
Rune Öfwerman

**Rune Öfwerman** (1932–2013) var en svensk jazzmusiker som også komponerte, ledet ensembler og produserte både innspillinger og filmer.

Allerede i 1950 ledet han egen kvintett som ble nummer to i en konkurranse avholdt av Orkesterjournalen. Året efter ble det de første plateinnspillinger med en som het Lars Gullin. I 1957 grunnla han plateselskapet *Gazell* med Dag Häggqvist. På 80-tallet laget han filmen «Rendez-vous in Rio» med Sylvia Vrethammar, Sivuca og Toots Thielemans.

Sønnen Clarence Öfwerman (f. 1957) har produsent for Roxette og Per Gessle, samt spilt piano for Ulf Lundell.

## Referanser


## Eksterne lenker
* 
*
Gurød

**Gurød** er et gårdsbruk som har gitt navn til ei lita grend vest på Nøtterøy i Færder kommune. Stedet ligger nordvest for Brattås og øst for Snarrønningen. Bebyggelsen på Gurød ligger langs Øvre Gurødvei og Nedre Gurødvei.

## Eksterne lenker
*Faktaark hos Kartverket
Snarrønningen

**Snarrønningen** er et gårdsbruk like øst for Tømmerholt sørvest på Nøtterøy i Færder kommune. Snarrønningveien går gjennom stedet. Øst for Snarrønningen ligger Gurød.

Det første leddet i navnet kommer av *snar* «kratt». Navnet nevnes så tidlig som 1770.

## Referanser


## Eksterne lenker
*Faktaark hos Kartverket
Risør Kystkultursenter

**Risør Kystkultursenter** er en stiftelse etablert 7. januar 2015 som holder til på Moen i Risør kommune.

## Formål
Risør Kystkultursenter har som målsetting å samle, formidle og bevare kommunens båt- og skipsbyggerhistorie med utgangspunkt i båtbyggeriene på Moen. Kystkultursenteret har også et spesielt ansvar for båtbyggerfaget og håndverkstradisjonen.

## Eksterne lenker
* Offisielt nettsted
Anker Eli Petersen

**Anker Eli Petersen** (født 7. juni 1959 er en færøysk grafiker. Han er især kjent som frimerkekunstner ved Posta  (tidligere Postverk Føroya). 

Anker Eli Petersen ble født i Tvøroyri på Færøyene. Senere bodde han i Tórshavn og bor nå i Nordsjælland. 

## Referanser
Secamonoideae

* *[[Calyptranthera]]*
* *[[Genianthus]]*
* *[[Goniostemma]]*
* *[[Pervillaea]]*
* *[[Secamone]]*
* *[[Secamonopsis]]*
* *[[Toxocarpus]]*
* *[[Trichosandra]]*

**Secamonoideae** er en underfamilie i gravmyrtfamilien. Den ble tidligere regnet som en underfamilie i svalerotfamilien.

Artene i underfamilien er som regel forvedede eller urteaktige klatreplanter, men på Madagaskar har noen arter buskaktig vekst med opprett, selvbærende stengel. Blomstene er tvekjønnede, femtallige, samkronede og radiærsymmetriske. Pollenknappene og arrene er vokst sammen til et gynostegium. Pollenet er samlet i fire pollinier på hver pollenbærer og overføres samlet av pollinatoren til neste blomst. Frukten er en belgkapsel med mange hårete frø.

Secamonoideae omfatter ca. 170 arter fordelt på 8 slekter. De er utbredt i den gamle verdens tropiske og subtropiske strøk med spesielt mange arter på Madagaskar.

## Litteratur
* 
* 
* 
* 
* 

## Eksterne lenker
*
Diff’rent Strokes

***Diff'rent Strokes*** er en amerikansk situasjonskomedie som ble skapt av Jeff Harris og Barry Kukoff. Den varte i åtte sesonger og ble sendt på kanalene NBC, ABC og CBS, fra 1978 til 1986. Serien handler om to afroamerikanske barn som blir adoptert inn i en rik familie. 

Denne serien gjorde Gary Coleman og Todd Bridges til stjerner.

## Roller
*Conrad Bain som Philip Drummond
*Gary Coleman - som Arnold Jackson
*Todd Bridges - som Willis Jackson
*Dana Plato - som Kimberly Drummond

## Eksterne lenker
*
Tagondaing

**Tagondaing** (også skrevet **Tagundaing**) er en landsby i Kayin, Myanmar. Den hadde en befolkning på  i 2014.

## Referanser


## Eksterne lenker
*
Velika Gorica

**Velika Gorica** er en by i Kroatia, sørøst for Zagreb, nær Franjo Tuđman lufthavn. I 2011 hadde byen 63.517 innbyggere.

## Historie
Stedet ble grunnlagt i 1278. Hele Turopoljeregionen har vært befolket sedan antikken. Den gamle romerbyen Andautonia lå 8 kilometer nordøst for stedet for Velika Gorica.

## Kommunikasjoner
Ved Velika Gorica der det tilslutningsvei til motorveien A11 som i nordlig retning leder mot hovedstaden Zagreb. Motorveien i sørgående retning føyer til Sisak.

## Sport
* HNK Gorica (fotballklubb, siden 2018 i øverste serie Prva HNL)
* Byens fotballstadion heter Gradski stadion Velika Gorica. Det har en tilskuerkapasitet på .

## Referanser


## Eksterne lenker
* 
* Velika Goricas turistinformasjon
Europacupen i terrengløp for klubblag 2017

**Europacupen i terrengløp for klubblag 2017** (European Champion Clubs Cup Cross Country) ble arrangert i Albufeira i Portugal 5. februar 2017.

Løypa var 9,7 km for senior menn, 6,1 km for junior menn og senior kvinner, og 3,7 km for junior kvinner.  

## Resultater
### Senior menn

Andre norske deltakere: Awet Nftalem Kibrab (74), Eivind Trym Wikshåland (80), Mads Bigum Johansen (90), Asbjørn Ellefsen Persen (DNF). 

### Senior kvinner

### Junior menn (U20)

### Junior kvinner (U20)

## Referanser


## Kilder
;Resultater
*Resultater
Ingrid Kittelsen Treider

**Ingrid Kittelsen Treider** (født 2. juni 1890 på Skåtøy, død 14. juni 1961) var en norsk forfatter som skrev flere bøker om Vesle Kari: *Vesle-Kari* (1930), *mer om Vesle-Kari* (1931), og *Store Vesle-Kari* (1952).

Hun var eldste datter av billedkunstneren Theodor Kittelsen og hans kone Inga, født Dal. Treiders mest kjente bok er erindringsboka *Tirlilil Tove. Minner om Th Kittelsen og hans hjem* (1952). Boka gir glimt av samtidige kunstnere og venner, og av folkelivet rundt familien på de ulike steder den bodde: i Hvitsten, Eggedal, Sigdal, Kristiania, og til sist, på Jeløya der faren døde i 1914. Theodor Kittelsen tegnet sine barn, og Ingrid er modell for eventyrtegningen av prinsessen som plukker myrull.

Hun skrev også barneteaterstykket *Fattigper og prinsessen*, som ble oppført på Nationaltheatret i 1939, og barneboka *Ola gråspurv* (1931).

## Referanser
Rikke Høistad Sjøberg

**Rikke Høistad Sjøberg** (født 6. juni 1985 i Oslo) er en norsk politiker (H). Fra 19. februar 2018 til 3. mai 2019 var hun statssekretær for kunnskaps- og integreringsminister Jan Tore Sanner.

Hun studerte i Bergen, der hun tok mastergraden i økonomi og administrasjon, med spesialisering i markedsføring og konkurranseanalyse, ved NHH i 2010.

Hun var formann i Hordaland Unge Høyre fra 2006 til 2008 og medlem av Unge Høyres sentralstyre fra 2008 til 2010. Fra 2007 til 2008 var hun politisk rådgiver for Bergens finansbyråd Christine B. Meyer.

Fra 2010 til 2012 arbeidet hun i kommunikasjonsbyrået Axxept i Oslo. I 2012 ble Sjøberg ansatt i Høyres stortingssekretariat. Hun var politisk rådgiver for statsråd Jan Tore Sanner i Kommunal- og moderniseringsdepartementet fra 2013 til 2018, så statssekretær for statsråd Sanner i Kunnskapsdepartementet fra 2018 til 2019.

Siden 2019 har Sjøberg vært pressekontakt og kommunikasjonsrådgiver for finansdirektøren i Equinor.

## Referanser


## Eksterne lenker
*
Dragan Đukić

**Dragan Đukić** (født 9. august 1962 i Arandjelovac) er en serbisk håndballtrener, som er landslagssjef for det montenegrinske herrelandslaget og klubbtrener for den rumenske klubben CSM București.

## Trenerkarrière
### Klubb
Đukić startet sin trenerkarrière i 1986 med den serbiske klubben Župa Aleksandrovac og har siden vært trener for en rekke klubber og juniorlandslag frem til 2005.

### Landslag
Han tok over Jordans herrelandslag i 2005 og senere vært landslagssjef for herrelagene til Makedonia, Sveits, Storbritannia og Israel.

I slutten av 2016 tok Đukić over treneransvaret for det montenegrinske herrelandslaget etter Ljubomir Obradović, og ledet laget under Håndball-EM 2018 i Kroatia.

## Referanser


## Eksterne lenker
*
Jovica Cvetković

**Jovica Cvetković** (; født 18. september 1959 i Beograd) er en serbisk tidligere håndballspiller, nå trener for det serbiske herrelandslaget.

## Karriere
### Spiller
Cvetković spilte i sin aktive karriere for det jugoslaviske herrelandslaget og vant blant annet Håndball-VM 1986.

### Trenere
Cvetković startet sin trenerkarrière innen klubbhåndball i 1990 og etterfulgte seksten år senere Jovica Elezović som landslagssjef for det serbiske herrelandslaget fra 2006 til 2009.

I slutten av 2016 tok Cvetković over treneransvaret for Serbia på nytt etter Dejan Perić' avgang, og ledet laget under Håndball-EM 2018 i Kroatia.

## Referanser


## Eksterne lenker
*
Samuel Şahin-Radlinger

**Samuel Şahin-Radlinger** (født 1992) er en østerriksk fotballspiller som spiller for .

Şahin-Radlinger spilte i sine ungdomsår  SV Ried, og fikk sine første minutter med a-lagsfotball da han ble utlånt til Union St. Florian i 2010.

Han gikk Hannover i 2011, og fikk to A-kamper for Hannover.

## Referanser


## Eksterne lenker
*
Hallandsen

**Hallandsen** er en kjeltring i Olsenbanden-filmene. Han hadde en bror som døde i 1975. De hadde et firma som het *Sport & Export*, men deres firma gikk konkurs da broren døde. Da ble Hallandsen en redd person som ofte trengte hjelp av skurken, Bang-Johansen. Begge fikk stor tillit til hverandre, så da startet de et firma som de kalte for *Høye Nord*. De gjorde ofte ulovlige saker for å tjene penger. Da Olsenbanden ødela deres planer, trengte de hjelp fra morderen *Biffen*. Hallandsen er også vist som leder av barnehjemmet Lykkebo's julefond i Olsenbanden jr. første kupp (2001), der han også er skurken som har narret barnehjemmet og brukt opp alle pengene til julefesten til Lykkebo. I kampen om den røde kofferten full av bevis finner Olsenbanden ut at det er deres rektor som er Hallandsen's, nå avdøde, bror! 

## Filmer
* Olsenbanden og Dynamitt-Harry går amok (1973) - Alf Malland
* Olsenbandens siste bedrifter (1975) - Alf Malland
* Olsenbanden + Data-Harry sprenger verdensbanken (1978) - Alf Malland
* Olsenbanden gir seg aldri (1981) - Ivar Nørve
* Olsenbanden allers siste kupp! (1982) - Ivar Nørve
* Olsenbandens siste stikk (1999) - Nils Ole Oftebro
* Olsenbanden jr. første kupp (2001) - Jan Grønli
* Olsenbanden jr. Det sorte gullet (2009) - Jan Grønli
* Olsenbanden jr. Mestertyvens skatt (2010) - Jan Grønli
Samobor

**Samobor** er en by i Kroatia med  innbyggere (2001). Byen ligger i Zagreb fylke i det nordlige Kroatia, i regionen Zagorje, vest for hovedstaden Zagreb.

## Historie
Ifølge et dokument fra 1242 ble Samobor gjort til riksstad av kong Béla IV av Ungarn.

## Eksterne lenker
*
VM i bordtennis 1999

**VM i bordtennis 1999** (verdensmesterskapet i bordtennis) ble arrangert i Eindhoven i Nederland i 1999.

## Medaljetabell

## Referanser
Bjelovar

**Bjelovar** (tysk: *Bellowar*, ungarsk: *Belovár*) er en by i Kroatia. Byen har 41&nbsp;869 (2001) innbyggere og er residensby i Bjelovar-Bilogora fylke i det sentrale Kroatia. 

## Historie
Byen Bjelovar nevnes for første gang i et dokument fra 1413. I 1756, da en befestning ble oppført på befaling av den habsburgske keiserinne Maria Teresia, betynte byen å vokse i betydning. Byen ble en viktig garnisonsby i den av habsburgerne opprettede militærgrensen.

## Referanser


## Eksterne lenker
*
VM i bordtennis 2007

**VM i bordtennis 2007** (verdensmesterskapet i bordtennis) ble arrangert i Zagreb i Kroatia i 2007.

## Medaljetabell

## Referanser
Daruvar

**Daruvar** (tysk: *Darowar*, ungarsk: *Daruvár*, latin: *Aqua Balissae*) er en by i Kroatia. Daruvar har 13 243 innbyggere og ligger ved fjellet Moslavačka gora i Bjelovar-Bilogora fylke i de sentrale deler av Kroatia.  

## Eksterne lenker
*
Nordisk mesterskap i kappgang 2017

**Nordisk mesterskap i kappgang 2017** ble arrangert 17. september 2017, på Sätra Idrottsplass i Stockholm i Sverige. 

Øvelser:
* Menn senior og U23: 20.000 meter
* Kvinner senior og U23 og menn U20: 10.000 meter
* Menn U18 og kvinner U20 og U18: 5000 meter

Finland vant lagkonkurransen, med 78 poeng, foran Sverige med 18 og Norge med 14 poeng. 

## Resultater menn
### Senior






### Junior U23






### Junior U20






### Junior U18






## Resultater kvinner
### Senior



Celeste Scheepers fra Sør-Afrika deltok også, men utenfor mesterskapet, og gikk inn på 1:06:35,98.



### Junior U23






### Junior U20






### Junior U18






## Kilder
* Nordic Athletics - 2017
Mudbound

***Mudbound*** er en amerikansk dramafilm fra , regissert av Dee Rees. Filmen er basert på Hillary Jordans debutroman *Mississippi*, og manuset ble skrevet av Rees og Virgil Williams. Carey Mulligan, Garrett Hedlund, Jason Clarke, Jason Mitchell og Mary J. Blige spiller hovedrollene.

Filmen handler om to veteraner fra andre verdenskrig – den ene hvit, den andre svart – som vender tilbake til hjemstedet sitt i Mississippi. De møter igjen en brutal virkelighet med fordommer, gårdsdrift og vennskap i et splittet samfunn, samtidig som de erfarer vonde krigstraumer.

*Mudbound* hadde verdenspremiere på Sundance filmfestival 21. januar 2017. Filmen ble gjort tilgjengelig på strømmetjenesten Netflix 17. november 2017. Den fikk god kritikk, blant annet for manus, regi og skuespill. Mitchell og Blige fikk spesielt god kritikk for sine rolleskildringer. Filmen ble nominert til to priser under den 75. Golden Globe-utdelingen for beste kvinnelige birolle (Blige) og beste sang («Mighty River»).

## Handling
To familier fra Mississippi – den ene svart, den andre hvit – møter en brutal virkelighet med fordommer, gårdsdrift og vennskap i et splittet samfunn under andre verdenskrig. Ekteparet Laura (Carey Mulligan) og Henry McAllan (Jason Clarke) prøver å nyte det glade gårdslivet, mens Florence (Mary J. Blige) og Hap Jackson (Rob Morgan) hjelper til der de kan for å holde økonomien oppe. Når én soldat fra hver familie kommer hjem fra krigen, blir fordommene nok en gang satt på prøve. Henrys rasistiske far Pappy (Jonathan Banks) kommer med fordomsfulle utsagn som ikke faller i god jord hos krigsveteranen Ronsel (Jason Mitchell), mens Henrys bror Jamie (Garrett Hedlund) sliter med krigstraumer og alkoholisme. Tross ulike hudfarger blir Ronsel og Jamie gode kamerater, men det sømmer seg ikke i etterkrigstidens sørstater.

## Medvirkende
*Carey Mulligan som Laura McAllan
*Garrett Hedlund som Jamie McAllan
*Jason Clarke som Henry McAllan
*Jason Mitchell som Ronsel Jackson
*Mary J. Blige som Florence Jackson
*Jonathan Banks som Pappy McAllan
*Rob Morgan som Hap Jackson
*Kelvin Harrison jr. som Weeks
*Claudio Laniado som Dr. Pearlman
*Kennedy Derosin som Lilly May Jackson

## Referanser


## Eksterne lenker
*